ნანკინის ხელშეკრულება

ნანკინის ხელშეკრულება — სამშვიდობო ხელშეკრულება, რომელიც დაიდო 1842 წლის 29 აგვისტოს ნანკინში, ცინის დინასტიასა და დიდი ბრიტანეთისა და ირლანდიის გაერთიანებულ სამეფოს შორის. ხელშეკრულების შედეგად დასრულდა ოპიუმის პირველი ომი (1840-1842 წწ.).

ხელშეკრულების შედეგად დიდ ბრიტანეთს გადაეცა ჰონგ-კონგი, ჩინეთს დაეკისრა უდიდესი კონტრიბუცია (დაახლ. 21 მლნ დოლარი), ჩინეთის რამდენიმე პორტი (კანტონი, ამოი, ფუჯოუ, ნინბო, შანხაი) გაიხსნა სავაჭროდ ევროპელებისათვის.

ნანკინის ხელშეკრულების დამატება იყო ჰუმენის ხელშეკრულება, რომელსაც ჩინეთმა და დიდმა ბრიტანეთმა 1843 წელს გუანჯოუსთან ახლოს მოაწერეს ხელი.

ჩინეთში ნანკინის ხელშეკრულებას განიხილავენ, როგორც უთანასწოროს, რომელზეც ხელმოწერა ცინის დინასტიას აიძულეს.

 იხილეთ აგრეთვე 
 სამშვიდობო ხელშეკრულებების სია

 რესურსები ინტერნეტში 
 Original Treaty of Nanking in English-Chinese   from National Palace Museum, Taipei
 English Text in London Gazette (Differs in some respects from Chinese text)

კატეგორია:XIX საუკუნის სამშვიდობო ხელშეკრულებები
კატეგორია:ჩინეთის ისტორია
კატეგორია:ჰონგ-კონგი